When the Girl in Your Arms Is the Girl in Your Heart

«When the Girl in Your Arms Is the Girl in Your Heart» er en amerikansk sang, skrevet av låtskriverne Sid Tepper og Roy Bennett. Sangen ble en hit for Cliff Richard i 1961. Tepper og Bennett bidro med femten sanger til Cliff Richard, innbefattet «The Young Ones».

«When the Girl in Your Arms Is the Girl in Your Heart» ble produsert av Richards faste produsent, Norrie Paramor. Richard ble backet av the Norrie Paramor Orchestra med vokalstøtte fra the Mike Sammes Singers. Richards egen gruppe, The Shadows, backet ham på B-siden, «Got a Funny Feeling».

Historie 
Sangen ble innspilt i Abbey Road Studios 30. januar 1961. «When the Girl in Your Arms Is the Girl in Your Heart» ble ikke utgitt før 6. oktober 1961 samme år som den første forhåndssinglen (Columbia 45-DB 4716) til Cliff Richard-filmen, The Young Ones. Sangen nådde sin høyeste plassering som nr 3 på den britiske singelisten og ble en nr 1-hit for Richard i Nederland, Norge (i åtte uker) og Sør-Afrika. Den ble en nr 2-hit i Australia og Irland. «When the Girl in Your Arms Is the Girl in Your Heart» ble også en hit i Belgia/Flandern (nr 4), Belgia/Vallonia (nr 10) og New Zealand (nr 7).

Selv om Richard hadde en amerikansk distribusjonsavtale med ABC-Paramount, som i 1959 hadde utgitt hans (til 1961) eneste hit i USA, «Living Doll»" (nr 30), ble ikke «When the Girl in Your Arms Is the Girl in Your Dreams» utgitt i USA samtidig med at den lå på singlelisten i Storbritannia. ABC-Paramount følte at det var klokt å vente på den amerikanske premieren til filmen som sangen var hentet fra, The Young Ones.

Connie Francis hørte Richards hitsang da hun besøkte Storbritannia, og i et uvanlig trekk spilte hun inn en coverversjon av sangen 2. november 1961 i et opptak i New York City, produsert av Arnold Maxin med Don Costa som arrangør og dirigent. Francis' singler hadde vært typiske nyinnspillinger av tradisjonelle popstandarder eller originalmateriale. Den ble utgitt på singlen MGM K 13051. Med tittelen «When the Boy in Your Arms (Is the Boy in Your Heart)» nådde Francis' versjon tiendeplassen på Billboard Hot 100-listen i januar 1962, da den nådde en åttendeplass på Cash Box-listen. B-siden «Baby's First Christmas» ble også en listehit og nådde en 26.-plass. 

«When the Boy in Your Arms (Is the Boy in Your Heart)» var hentet fra LP-platen Connie Francis Sings Second Hand Love (MGM SE-4049 (stereo) og MGM E-4049 (mono)) i mai 1962.

I lys av Cliff Richards suksess i Storbritannia, fikk ikke Francis' versjon noen parallell utgivelse i Storbritannia. I stedet ble «Baby's First Christmas», med «I'm Falling in Love With You Tonight» på B-siden, utgitt på single. Den nådde en trettiendeplass på den britiske singlelisten.

Mangelen på en hovedutgivelser med Francis i slutten av 1961 fikk en sterk negativ innvirkning på hennes karriere i Storbritannia, hvor hennes singler hadde hatt like stor innflytelse eller overgått deres innflytelse i USA.

Francis' neste singleutgivelse, «Don't Break the Heart That Loves You», nådde bare en 39.-plass i Storbritannia, selv om den hadde nådd førsteplassen i USA. Francis fikk bare fire påfølgende listeplasseringer i Storbritannia, med «Vacation», som nr 10 - henne eneste på Top Twenty. 

Til tross for suksessen til Cliff Richards versjon av «When the Girl in Your Arms Is the Girl in Your Dreams» i Australia og New Zealand, ble Francis' versjon utgitt i disse landene. Den lå som nr 40 i Australia og ble en Top Ten-sang i New Zealand, sistnevnte i mars 1962, til tross for suksessen til Cliff Richards originalversjon i New Zealand måneden før. 

«When the Girl in Your Arms Is the Girl in Your Dreams» ble også en nr 1-hit for Francis i Hong Kong.

Cliff Richard var «meget ulykkelig» over å ha mistet en potensiell gjennombruddshit på Top Ten i USA til Connie Francis' coverversjon. Hans misnøye førte til at hans hjemmelabel, EMI, overførte de amerikanske rettighetene til Richards utgivelser til Bigtop Records fra februar 1962

Richard forble borte fra de amerikanske listene til august 1963. I løpet av de neste tolv månedene kom han bare til å ha fire låter på Billboard Hot 100-listen, og bare én av disse utgivelsene (Epic var nå Richards label i USA) ble en Top 40-hit: «It's All in the Game». Bortsett fra «Congratulations» (nr 98) i 1969, var Richard deretter borte fra Hot 100-listen frem til 1975, da han fikk sin første (av tre) amerikanske Top Ten-hits med «Devil Woman» (nr 6).

 Andre coverversjoner 
Kurt Feltz skrev en tysk tekst. Den tyske tittelen er «Roter Rubin». Lale Andersen med kor og orkester spilte inn sangen i desember 1961. Den ble utgitt på singlen Electrola E 21 978. B-siden var «Ich wünsch' dir eine gute Fahrt»  
Jack Bulterman skrev en nederlandsk tekst. Den nederlandske tittelen er «Op die dag in de zon (Toen ons sprookje begon)»:
Willeke Alberti met orkest o.l.v. Jack Bulterman. Utgitt på singlen Philips 318 692 PF 1. mars 1962. A-siden var en nederlandsk versjon av Sue Thompsons hit, «Norman»
John Spencer. Utgitt på singlen Pico 1006 i 1986. B-siden var «Jij bent 't einde»  
En versjon av «When the Girl in Your Arms Is the Girl in Your Heart» ble den første platen på den vesttyske singlelisten for Ricky Shayne i 1967 (nr 33) 
Sangen ble også spilt inn som «When the Girl in Your Arms» av Michael English. Den ble utgitt på hans CD, All My Life, i 2008.

 Norske versjoner 
Steinar Fjeld og Sputnik har skrevet norske tekster. Fjelds versjon heter «Når du sovner i kveld». Sputniks versjon bærer tittelen «Når din dag er forbi».

 Innspillinger 
Steinar Fjeld. Utgitt på LP-platen Kos (Musica MUSLP 216) i 1972. 
Sputnik. Utgitt på CD-platen Sputnik 8'' (Busk BCD 170) i 1992.

Referanser

Eksterne lenker   
 

 

 

Sanger fra USA
Sanger fra 1961